Inazuma

...De mit látnak a halandók az istenük által kergetett örökkévalóságból?

A térkép délkeleti csücskében található a szigetcsoportosulás, mely az örökkévalóságot kergeti minduntalan, s talán hasztalan...

## Területi egységei

* Nakamuri sziget
* Kannazuka
* Yashiori sziget
* Watasumi sziget
* Seirai sziget
* Tsurumi sziget
* Enkanomiya

## Vezető(k)

A szigetország két központtal rendelkezik: Watatsumi- és Narukami sziget. Az előbbi Orobashi, és a régi világrend, az utóbbi Raiden Shogun, és az új világrend híve.

### Orobashi

A vízesésekkel körbeölelt Watatsumi sziget lakossága egy kígyó alakú istent tisztel.

Személyesen az electro arkhón végzett vele réges régen, még az arkhón háború idején. Watatsumi népe ezért a tettéért haragot esküdött, megtagadta arkhónját, és egyedül igazi jótevőjükhöz fohászkodnak mind a mai napig.

Watatsumi népét ma az úgynevezett főpap(nő) vezeti. Ezt az óriási felelősséggel és megtiszteltetéssel járó címet jelenleg Sangonomiya Kokomi, a Sangonomiya klán feje viseli.

### Raiden Shogun (ejtsd: Rájden sógün)

Az Electro arkhón. Hivatalos titulusa a viharok, a villám és az örökkévalóság istene.

Fél évvel ezelőtt fenekestől felforgatta nemzete életét. A Elkülönítési Rendelet lezárta az ország határait. Csakis rendkívül szigorú és ellenőrzött körülmények között engedélyezett az áthaladás. De vajon egy folyton változó világban hogyan lehet állandóságot teremteni? Biztosan eképp? Egyáltalán lehetséges-e?

A katonaállam féli diktátorát, és nagy tisztelet övezi. Ám amég minden idejét meditálással tölti, ezekre a kérdésekre keresve a választ, az államot irányítani kell.

### Inazuma Parancsnokság - A Három Bizottság

Ezzel három bizottságot bízott meg. Mindegyik másért felel, egymást pedig a zsarnokság elkerülése végett ellenőrizik. A családok klánokká növik ki magukat, ám a több tucat közül csakis a legerősebb és legstabilabb klánok válhatnak egy-egy bizottság fejévé.

## Látványosságok, helyszínek

### Ritou

Inazuma kikötővárosa, ahol a nemzetiségek ki- és bemenetelét tartják számon. A várost azonban csakis utazó engedéllyel lehet elhagyni. Anélkül csupán ennek a vöröslevelű juharfákkal és zöld cserepes házakkal borított halásztelepülés látványát élvezheted...

A többi nemzettől való elszigeteltség megláttatja hatását: A terméketlen talaj eddig is nagy problémát jelentett, így azonban újabb súlyokat ró az importálás így is túlságosan lekorlátozott forgalmára.

### Inazuma város

A sziget túlvégében ennek ellentéte fogad: egy mozgalmas, cseresznyefáktól és könnyű regényektől terhes város fekszik. Bujj be, és igyál egy meleg teát, vagy ülj ki egy étkezdénél. Este fesztiváltól zeng a sziget és tüzijáték tölti majd meg az eget. Vétek lenne kihagyni!

Csupán egyet félj: Raiden Shogun palotáját. A több tucat testőr nem az electro arkhón védelmét szolgálja az emberek elől, épp fordítva. Ha nem hiszed, járj utána, ők figyelmeztettek.

### Nagy Narukami Szentély

Narukami szívében, a hatalmas Yougou hegy tetején büszkén áll a Nagy Narukami Szentély. Ez a sziget vallási központja, ahol az electro arkhónhoz járnak az emberek fohászkodni.

A szentély vezetője a fő szentélyasszony, egy kitsune, Yae Miko. Az ő munkáját segítik a szentélyhölgyek. Aki szereti a jövőjét, vagy csak a napja alakulását firtatni, itt megjósoltathatja szerencséjét.

### Watatsumi Sziget

Mindközül a legnyugatibb sziget. A talaj nagyrészt terméketlen szikla és kagylórengetegből tevődik össze, a maradék terület pedig nem elégséges, így az élelmiszer ellátás exportálás útját folyik.

Ettől függetlenül egyáltalán nem élnek rossz körülmények között az emberek. Saját hadsereg védelmezi a falu békességét, és barátságos, befogadó közösség várja a jó szándékúakat.

## Béke- és rendfenntartás

### A Shogun Serege

Inazuma békéjének és rendjének megőrzésére szolgáló katonai egység. A Három Bizottság között oszlanak meg, és az adott Bizottságra jellemző feladatokkal látják el őket.

A Kanjou Bizottság katonái a határokon állomásoznak, illegális átkelések, betolakodások megakadályozásáért.

A Tenryou Bizottság fennhatósága alá tartozik a tényleges hadsereg, melyet Kujou Sara parancsnokasszony vezet. Következetes és szigorú ranglétrát kell az ambíciózus katonáknak megmászni, hogy az egyszerű futár közlegényből, egy nap esetleg parancsnokká válhasson.

## Hagyományok, ünnepségek

### Nyári fesztivál

Amakane szigetén, fesztivál szezon idején óriási a nyüzsgés. Standok sorakoznak a látogatók szórakoztatására. Kóstolj meg egy helyi finomságot, végy egy fesztivál maszkot, vagy ír meg szíved vágyait imatáblára, hogy valóra válhassanak. Mire mindent meglátogattál, már be is esteledik, ami a fesztivál fénypontját jelenti, a szó szoros értelmében: A szigetről csodálatos kilátás nyílik az esti tűzijáték bemutatóhoz!

### Iridori fesztivál

Az Öt Örökkévaló Költő legendájáról való megemlékezésből, költők és írók gyűlnek össze mesterségükben gyönyörködni, szakmai tippeket megosztani egymással és rajongóiknak aláírásokat osztogatni.

## Mesterségek

### Írás

A könnyű regények Inazuma egy nagy büszkesége és jellegzetessége. A legkülönfélébb olvasmányokkal találhatjuk szembe magunkat, legyen az egy izgalmas krimi, egy hosszadalmas tudományos-fantasztikus, vagy egy egyenesen felkavaró szerelmi történet.

### Kovácsmesterség

Világszerte híres, páratlan munkák kerülnek az ország mestereinek kezei alól, főleg amelyek a Liyue-i jádékből készülnek.

Művelésének eredete egészen a Shogun-höz eredeztethető vissza. A legendák szerint öt tanoncot képzett ki, akik mind iskolát alapítottak, és továbbvitték tudományukat. Ez a Raiden Gokaden. Az öt tanonc iskolája az évszázadok alatt öt különböző ággá nőtték ki magukat.

### Kardforgatás

Óvd a fegyvered és ő óvni fog téged. gyökerezik. Inazumában a kard és lándzsaforgatás művészete szintén Raiden Shoguntől ered. Azóta rengeteg leágazás és változat fejlődött ki, mindenki a saját stílusára formálva az alapokat.

Számos mester fogad tanítványokat, hogy fáradságos küzdelmek és kitartó edzések révén, az évek alatt tökéletesítsék, vagy továbbfejleszék az irányzatot. Vagy ha már elég képzettnek érzed magad, akár te is alapíthatsz saját dojot.

Inazumai utazásaid során talán szembetalálkozol katanát és maszkot viselő útonállókkal. Ők azok, akik nem feleltek meg: a Vándor Szamurájok. Bukott harcművészként róják a szigetek partjait, síkságait és hegyvidékeit. Veszedelmes vérszomjukról és könyörtelenségükről hírhedtek.